ครึ่งวันบัวหลวงไชน่าทริกเกอร์15%เกลี้ยง
บลจ.บัวหลวงปลื้ม ครึ่งวันนักลงทุนแห่ลงทุนกองทุนเปิดบัวหลวงไชน่าทริกเกอร์ 15% ยอดเต็ม 850 ล้านบาทปิดขายทันที
10 พ.ค. 2554

บลจ.บัวหลวงปลื้ม ครึ่งวันนักลงทุนแห่ลงทุนกองทุนเปิดบัวหลวงไชน่าทริกเกอร์ 15% ยอดเต็ม 850 ล้านบาทปิดขายทันที 
นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม  (บลจ.) บัวหลวง เปิดเผยว่า กองทุนเปิดบัวหลวงไชน่าทริกเกอร์ 15% ได้รับความสนใจจองซื้อหน่วยลงทุนจากผู้ลงทุนเป็นจำนวนมาก ส่งผลให้ต้องแจ้งปิดการเสนอขายภายในครึ่งวันของวันเสนอขายวันแรก โดยระดมเงินลงทุนได้ 850 ล้านบาทเต็มเพดานที่จะระดมทุนได้  
ทั้งนี้ กองทุนดังกล่าวจะลงทุนในกองทุนรวม ETF ของ iShares ที่อ้างอิงดัชนี China Securities Index 300 (CSI-300) หรือดัชนีรายภาคอุตสาหกรรมของดัชนี CSI-300 เช่น กลุ่มอุตสาหกรรมพลังงาน กลุ่มโครงสร้างพื้นฐาน กลุ่มสินค้าอุปโภคบริโภค กลุ่มการเงินและกลุ่มวัตถุดิบอุตสาหกรรมของประเทศจีน  
ผู้จัดการกองทุนจะวิเคราะห์และหาโอกาสจัดสรรเงินลงทุนในอุตสาหกรรมต่างๆ ที่มีโอกาสการลงทุนที่ดีโดยมุ่งหวังผลตอบแทนของกองทุนให้ได้ตามเป้าหมาย 15% ภายใน 18 เดือน ซึ่งหากกองทุนให้ผลตอบแทนตามเป้าหมาย 15% แล้วแม้จะยังไม่ถึง 18 เดือน ก็จะเลิกกองทุนเพื่อคืนเงินลงทุนกับผลตอบแทนให้ลูกค้า  หรือหากบริหารไปจนครบ 18 เดือนแล้วยังไมได้ผลตอบแทนตามที่มุ่งหวังก็จะเลิกกองทุนเช่นกัน